# **מקרי אלימות 'אמיתיים' – דף אקטואליה**

**תלמיד בן 15 נדקר ונפצע באורח בינוני בבית ספר באשדוד**

הדוקר, בן גילו של הנדקר, נמלט מהזירה ונמצא מאוחר יותר בביתו על ידי המשטרה. בין השניים התפתח ויכוח לאחר שהנדקר סירב לפנות את כיסאו.

שירלי סיידלר, 'הארץ', 31 במרץ 2014

**אלימות בבתי ספר: "רשעות של ילדים"**

תקיפת נער בחטיבה בי-ם, אם ובנותיה התעמתו עם מנהל בחיפה, אב שהכה בהוד השרון, והורה גזען שתקף מורה ערבייה באילת. מורים שמתמודדים עם אלימות יומיומית טוענים: "לא מטפלים בשורש הבעיה ולא נותנים לנו גיבוי".

שחר חי, ynet,  20 לינואר 2014

**נער הוכה בראשו עם מקל בקטטה בשדרות, מצבו קשה**

בן ה-17, שנפצע בקטטה בין נערים בשדרות, פונה במצב בינוני ל"ברזילי", אז הידרדר מצבו והוא הועבר כשהוא מורדם ומונשם לבית החולים סורוקה. בינתיים מצבו התייצב והשתפר.

החשוד בתקיפה שנמלט, אף הוא נער בן 17, נעצר זמן קצר לאחר מכן ובנוסף נתפס כלי התקיפה. הרקע לתקיפה אינו ברור ונמצא בבדיקה. הנער נחקר בחשד לגרימת חבלה בכוונה מחמירה ומחר תבקש המשטרה מבית המשפט להאריך את מעצרו.

יניר יגנה, 'וואלה!', 17 במרץ 2014

**תלמידים חשודים שהתעללו בבן כיתתם "בגלל שהוא נמוך"**

על פי החשד, הנערים הלומדים בכיתת חינוך מיוחד, קשרו תלמיד אחר לעמוד והכניסו חרקים לחולצתו. משרד החינוך: זהו אירוע חריג.

עיתון 'הארץ', [יניר יגנה](http://www.themarker.com/misc/writers/1.751), 'הארץ', 22 לאפריל 2013